પ્રશાંત દયાળ (મેરાન્યૂઝ.અમદાવાદ): સોશ્યલ મીડિયાના આગમન બાદ સમાજની ચિંતા કરનારમાં વધારો થયો છે. આ સારી વાત હોવા છતાં દરેક વાર તહેવારે સમાજે કેવો વ્યવહાર કરવો જોઈએ અથવા શું કરવું નહીં તેની લાંબી લાંબી પોસ્ટ સોશ્યલ મીડિયા ઉપર શરૂ થઈ જાય છે. આવુ જ નવરાત્રીના તહેવારો દરમિયાન પણ થયું, દિકરાના મા-બાપે કઈ કાળજી લેવી, દીકરીની એકલા ગરબામાં મોકલવી નહીં, રાત્રે વહેલા આવી જવાનું વગેરે વગેરે, જો કે નવરાત્રીની બધી સલાહોઓની પોસ્ટ મેં ધ્યાનથી જોઈ કારણ હું પણ એક દીકરીનો પિતા છું, જો કે તમામ પોસ્ટ દીકરીઓની સંભાળ કેવી રીતે રાખવી અને દીકરીઓએ શું કરવુ તે અંગેની જ હતી, એક પણ પોસ્ટ મને નવરાત્રીએ દિકરાઓએ શું કરવુ અથવા શું કરવુ નહીં તે અંગેની ન્હોતી.